Document ID: 32004D0160

Id-Deċiżjoni tal-Kummissjoni
tas-16 ta’ Frar 2004
li temenda d-Deċiżjoni 2003/71/KE dwar il-perjodu ta’ validità tagħha
(notifikata bid-dokument numru K(2004) 394)
(Test b’relevanza għaż-ŻEE)
(2004/160/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 91/496/KEE tal-15 tà Lulju 1991 li tniżżel il-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE [1], u partikolarment l-Artikolu 18(7) tagħha,
Wara li kkunsidrat id-Direttiva tal-Kunsill 97/78/KE tat-18 Diċembru 1997 li tniżżel il-prinċipji li jirregolaw l-organizzazzjoni ta’ kontrolli veterinarji fuq prodotti li jidħlu fil-Komunità minn pajjiżi terzi [2], u partikolarment l-Artikolu 22(6) tagħha,
Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tniżżel ir-regoli tas-saħħa ta’ l-annimali li jirregolaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali għall-konsum uman [3], u partikolarment l-Artikolu 8(4) tagħha,
Billi:
(1) L-okkorrenza ta’ anemija salmonide infettuża (ISA) fil-Gżejjer Faroe wasslet għall-addozzjoni tad-Deċiżjoni tal-Kummissjoni 2003/71/KE tad-29 ta’ Jannar 2003 fuq ċertu miżuri protettivi fil-każi ta’ anemija salmonide infettuża fil-Gżejjer Faroe [4].
(2) Minkejja l-miżuri meħuda mill-Gżejjer Faroe, aktar każi ta’ ISA kienu notifikati minn dak l-iStat fl-2003, u allura mhux previst li l-marda tista’ tinqered malajr.
(3) Fid-dawl tas-sitwazzjoni tal-marda fil-Gżejjer Faroe, il-miżuri protettivi li jinsabu fid-Deċiżjoni 2003/71/KE għandhom jibqgħu applikabbli sa Frar 2005.
(4) Id-Deċiżjoni 2003/71/KE għandha għalhekk tkun emendata biex testendi l-perjodu ta’ validità taghħa.
(5) Il-miżuri li jinsabu f’din id-Deċiżjoni huma skond l-opinjoni tal-Kumitat Permanenti fuq Food Chain u s-Saħħa ta’ l-Annimali,
ADDOTTAT DIN ID-DEĊIŻJONI:
Artikolu 1
Fl-Artikolu 6 tad-Deċiżjoni 2003/71/KE, "1 ta’ Frar 2004" hija mibdula bi "31 ta’ Jannar 2005".
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-16 ta’ Frar 2004.

Labels: 3
18
6